Frederik Byskov fra Astralis mener, at turneringen i Katowice er en mulighed for at vise, at det danske hold hører til i den absolutte verdenselite.

Skrevet af Daniel Winther Pedersen – daniel@esm.dk

Onsdag blev Intel Extreme Masters i Katowice skudt i gang, og det er ikke hvilken som helst turnering. Ud af de 12 hold, som deltager i turneringen, er ni hold fra top 10 på HLTV’s verdensrangsliste med.

Pengenepræmierne fejler heller ingenting. 100.000 $ til førstepladsen, mens andenpladsen må “nøjes” med 40.000 $.

Astralis er det eneste danske hold, der deltager i turneringen. Torsdag skal de danske spillere for første gang i kamp, og det skal de ikke mindre end fem gange.

Onsdag blev gruppe A nemlig spillet færdig, og torsdag er turen kommet til gruppe B, hvor Astralis altså er i. Gruppe B består af følgende hold:

Virtus.pro Virtus.pro

Tempo Storm Tempo Storm

FaZe FaZe

EnVyUs EnVyUs

E-frag.net E-frag.net Astralis Astralis

Vinderen af hver gruppe går direkte i semifinalen, mens 2. og 3.-pladsen skal en tur i kvartfinalen.

Frederik Byskov, der er stifter og managing partner i Astralis Esport ApS, er taget med Device, Cajunb, Karrigan, Dupreeh og Xyp9x til Polen, og han fortæller, at holdet er klar til at jagte sejren, selvom det bliver svært.

“Vi har som altid en målsætning om at vinde; vi spiller ikke for andet end guldet. Der er dog samlet ni ud af de 10 bedste mandskaber i verden til dette event, så det bliver ikke en nem opgave at realisere. Forventningerne er at klare os ud af gruppespillet, og så er det dagsformen i slutspillet, der kommer til at afgøre, hvem der vinder” siger Frederik Byskov til Esportsmagasinet.

Astralis var tæt på at vinde ESL Barcelona for to uger siden, men blev slået i finalen af Fnatic.

Frederik Byskov fortæller dog, at Intel Extreme Masters Katowice betyder mere for det danske mandskab, da man her kan bevise, at man hører til i den absolutte verdenselite.

“Grundet den store tilstedeværelse af verdenseliten ser vi IEM Katowice som et event, der er mere værd at vinde, end f.eks. ESL Barcelona var. Vi vil gerne bevise, at vi kan hamle op med de bedste hold i verden (EnVyUs, NaVi, LG og fnatic), og den bedste måde at bevise det på er selvfølgelig at tage herfra med en sejr,” siger Frederik Byskov.

Husk at “like” vores Facebook-side, ved at følge dette link

Du kan følge Astralis i Intel Extreme Masters Katowice fra klokken 12:20 i streamet herunder, og her kan du se, hvordan gruppe A udspillede sig onsdag, hvor Fnatic faktisk blev henvist til andenpladsen.

Watch live video from ESL_CSGO on www.twitch.tv